Diari Oficial de la Generalitat Valenciana


Sumari del DOGV 4754, del 17-05-2004 (2004/4919)

Informació pública de la suspensió de llicències del pla de reforma interior a la Xara.
---------------------------------------------------------------------------------------

### Dades del document

Número de DOGV
:   4754

Data del DOGV
:   17-05-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/4919


Organisme emissor
:   Ajuntament de Dénia

Tipus de document
:   Anunci

Informació pública de la suspensió de llicències del pla de reforma interior a la Xara. [2004/M4919]
  
L'Ajuntament en Ple, en sessió ordinària celebrada el 26 de febrer de 2004, va adoptar entre altres el següent acord:
  
«El Consell Municipal de la Gerència d'Urbanisme, en sessió celebrada en data 21 de gener de 2004, va acordar elevar al Ple la següent proposta de resolució:
  
Vist l'expedient que es tramita per a l'estudi d'un pla de reforma interior a l'àmbit delimitat pels carrers: Major, avinguda del Mar, avinguda de l'Oest i carrer de Sant Antoni, de la Xara.
  
I vist l'informe tècnic emés, acorda:
  
Primer
  
Que s'inicien els tràmits per a la redacció d'un pla de reforma interior a l'àmbit delimitat pels carrers: Major, avinguda del Mar, avinguda de l'Oest i carrer de Sant Antoni, de la Xara, amb l'objecte proposat per l'EATIM (renovació urbana, en especial reequipament amb reserves de sòl amb destinació dotacional pública).
  
Segon
  
A fi de preservar la viabilitat de l'ordenació a establir pel pla de reforma interior de millora, proposar al Ple la suspensió cautelar de llicències d'edificació, de conformitat amb l'article 57 de la Llei 6/1994, de 15 de novembre, Reguladora de l'Activitat Urbanística de la Comunitat Valenciana, havent de seguir-se els tràmits legals oportuns a tal efecte.
  
El Consell Municipal de la Gerència d'Urbanisme, per unanimitat, acorda elevar al Ple la present proposta.»
  
L'Ajuntament en Ple, per unanimitat, acorda aprovar el present dictamen en tots els termes.
  
En compliment de l'acord esmentat, i d'acord amb el que disposa l'article 152 del Reial Decret 201/1998, de 15 de desembre, pel qual s'aprova el Reglament de Planejament de la Comunitat Valenciana, se suspén l'atorgament de llicències de parcel·lació de terrenys, edificació i demolició per a àrees o usos determinats, per tal de facilitar l'estudi de l'ordenació urbanística en el descrit àmbit d'actuació del pla de reforma interior a la Xara.
  
Esta suspensió cautelar pot prolongar-se segons el que disposa l'apartat 3 del precepte esmentat durant el termini màxim d'un any; no obstant això, si durant el dit termini té lloc la convocatòria d'informació pública de l'instrument d'ordenació que causa la suspensió, esta es mantindrà per a les àrees les noves determinacions de planejament de les quals suposen modificació de l'ordenació urbanística i els seus efectes s'extingiran definitivament, transcorreguts dos anys des de l'acord de suspensió adoptat per a facilitar l'estudi de planejament o la seua reforma.
  
Per a l'eficàcia de l'acord de suspensió de llicències es publica este anunci en el Diari Oficial de la Generalitat Valenciana, de conformitat amb els articles 57 de la LRAU i 152 del Reglament de Planejament.